વરસાદ અને ભેજવાળા વતાવરણ બાદ સાબરકાંઠામાં રોગચાળો વકરી રહ્યો છે, ઠેર ઠેર માંદગીના કેસ સામે આવી રહ્યા છે, તેમજ શરદી ખાંસીના દર્દીઓથી તો જાણે ખાનગી તેમજ સરકારી હોસ્પિટલો ઉભરાઈ રહી છે, ત્યારે માલપુર તાલુકાના પીપરાણા અને તલોદ તાલુકાના આંત્રોલીમાં સ્વાઈનફલુનો કેસ પોઝીટીવ આવ્યા બાદ હવે હિંમતનગર તાલુકાના વાસણા ગામમાં એક ચાલીસ વર્ષીય શખ્સ સ્વાઈનફલુમાં સપડાઈ જતાં અમદાવાદ સિવીલ હોસ્પિટલ ખાતે સારવાર હેઠળ છે, ગ્રામજનોના જણાવ્યા અનુસાર વાસણામાં વરસાદ બાદ રસ્તા ઉપરના કાદવ કીચડ તેમજ ખાબોચીયાઓમાં મચ્છરો-જીવાતના ઢગ જોવા મળી રહ્યા છે, ગામથી બે કિલોમીટર નજીક ચાંદરણી સામુહિક આરોગ્ય કેન્દ્ર છે તો પણ કયારેય ગામની વિઝિટ થતી નથી, જેના કારણે ગ્રામજનોમાં ભારે રોષ જોવા મળી રહ્યો છે.